**Maja Tsjiburdanidze** (født 1961) er en georgisk sjakkstormester. Hun ble den sjette verdensmesteren i sjakk for kvinner, en tittel hun hadde fra 1978 til 1991. Hun var den yngste frem til 2010, da denne rekorden ble brutt av Hou Yifan. Tsjiburdanidze er den andre kvinnen som ble tildelt tittelen stormester av FIDE. Hun har vunnet ni gullmedaljer i lagspill i sjakk-OL for kvinner.

Tidlig liv og karriere
----------------------

Maja Tsjiburdanidze ble født den 17. januar 1961 i Kutaisi i Den georgiske sosialistiske sovjetrepublikk i Sovjetunionen, og begynte å spille sjakk da hun var omtrent åtte år gammel. Hun ble Sovjetisk-jentemester i 1976, og et år senere vant hun kvinnetittelen.

Tsjiburdanidze vant på sin debut på Braşovs internasjonale turnering for kvinner i 1974, da hun bare var 13 år gammel. Hun fortsatte med å vinne en annen turnering i Tbilisi i 1975 før hun gikk inn i verdensmesterskapet for kvinner i 1976/77.

I 1977 ble Tsjiburdanidze som 16-åring tildelt tittelen Kvinnelig stormester av FIDE.

Tsjiburdanidzes spillestil er solid, aggressiv, og godt forankret i klassiske prinsipper. Den ble påvirket av Eduard Gufeld, en sovjetisk topptrener som var treneren hennes tidlig i karrieren.

Kvinnelig verdensmester
-----------------------

Tsjiburdanidze endte på andreplass i kvinneklassen i Tbilisi under Interzonal i 1976, og kvalifiserte seg dermed til kandidatkampene i 1977. Hun gikk videre til kandidatfinalen, hvor hun slo Alla Kushnir med 7½–6½. Hun kjempet dermed om verdensmester-tittelen i Pitsunda, Georgia, mot Nona Gaprindashvili den daværende regjerende verdensmesteren for kvinner. Tsjiburdanidze beseiret Gaprindashvili med 8½–6½.

Hun forsvarte tittelen sin fire ganger. I 1981 beholdt Tsjiburdanidze tittelen ved å spille remis, 8–8, mot Nana Alexandria i Borjomi/Tbilisi. Tre år senere spilte hun mot Irina Levitina i Volgograd i Russland og vant 8½–5½. Den neste kampen om tittelen var mot Elena Akhmilovskaya i Sofia i 1986, som Tsjiburdanidze vant 8½–5½. I 1988 slo hun Nana Ioseliani i Telavi i Georgia 8½–7½.

FIDE tildelte Tsjiburdanidze tittelen stormester i 1984. Hun er den andre kvinnen, etter Nona Gaprindashvili, som har blitt tildelt tittelen.

### Tapet av tittelen

 Tsjiburdanidze i Heraklion i 2007
Xie Jun fra Kina vant kvalifiserte seg til å utfordre Tsjiburdanidze i verdensmesterskapet i februar 1991. Tsjiburdanidze mistet tittelen til den unge kinesiske spilleren i Manila med 8½–6½. Hennes tid som kvinnelig verdensmester var den tredje lengste på hele 13 år, bare bak den første kvinnemesteren Vera Menchik, som regjerte i 17 år fra 1927 til hennes død i 1944, og Gaprindashvilis som hadde tittelen i 16 år.

Tsjiburdanidze har forsøkt å gjenvinne verdensmester-tittelen, men med fremveksten av de kinesiske kvinnene og de formidable Polgár-søstrene Susan, Sofia, og Judit viste dette seg å være vanskelig. Hennes beste prestasjon siden 1991 har vært førsteplassen i Tilburg under Candidates-turneringen i 1994. Hun tapte sluttspillet mot Susan Polgár med 5½–1½. Deretter, til tross for at hun ikke har godkjent bruken av knockout-formatet, har hun deltatt i verdensmesterskapet de siste årene. Hun nådde semifinalen i 2001, men ble slått ut av Zhu Chen fra Kina, som endte med å vinne tittelen. I 2004 nådde Tsjiburdanidze igjen semifinalen, hvor hun tapte mot Antoaneta Stefanova, som endte med å vinne tittelen.

Andre sjakkprestasjoner
-----------------------

Tsjiburdanidze er lite imponert over «kvinnesjakk», og håper på en tid da det ikke vil være behov for egne herre- og kvinneturneringer. Hun har spilt mye i «herre»-turneringer rundt om i verden, og hennes beste prestasjoner var på 1980-tallet og begynnelsen av 1990-tallet. Hun vant 1. plass i turneringer i New Delhi i 1984 og i Banja Luka i 1985, og endte på tredjeplass i Bilbao i 1987 med en rating på 2616 mot elitespillere. Hun utlignet i en 8-runders kamp mot stormesteren Petar Popović som hadde en rating på 2545. I det neste tiåret endte hun på 1. plass i Beograd i 1992, Wien i 1993 og i Lippstadt i 1995, 1996, og 1997.

Hun var et viktig medlem av Sovjet-laget som dominerte kvinneolympiadene på 1980-tallet, og da Georgia ble uavhengig fra Sovjetunionen i 1990, spilte hun på brett 1 for det nye georgiske landslaget som vant fire gullmedaljer i 1992, 1994, 1996 og 2008.

Hun spilte også i det europeiske lagmesterskapet i 1997 da Georgia vant gullmedaljen, og i den første «Europa mot Asia» interkontinentale hurtigsjakk-kampen som ble arrangert i Batumi i Georgia i september 2001. Asia vant kvinnedelen med 21½–10½ hvor Maja bidro med 3½. I sjakk-OL 2008 spilte hun på brett 1 for Georgia, som vant gullmedaljen. Hun vant også gullmedalje for beste rating med 2715.  Hun spilte sin siste turnering i juli 2012.

Utmerkelser
-----------

Tsjiburdanidze har blitt hedret mange ganger av landet hennes, og flere frimerker har blitt designet for å hedre hennes sjakkprestasjoner. Mongolia ga ut et minnesmerke i 1986 som illustrerer en stilling i et av hennes partier fra verdensmesterskapet i 1984 mot Irina Levitina. Hun ble innlemmet i World Chess Hall of Fame i 2014.

Maja Tsjiburdanidze er en av flere kvinner fra landet som har utmerket seg på de høyeste nivåene innen sjakk. Hun har bidratt til å øke statusen i spillet ytterligere i Georgia.

I media
-------

I 2021 dukket Tsjiburdanidze opp i dokumentaren *Glory to the Queen* sammen med Nana Alexandria, Nona Gaprindashvili og Nana Ioseliani.

Kilder
------

* «Maia Chiburdanidze», *New In Chess* (#7): 66–68, 1986

Fotnoter
--------

**Type nummerering**
1. ↑  Georgisk: მაია ჩიბურდანიძე

Referanser
----------

1. ↑   Encyclopædia Britannica Online, oppført som Maya Chiburdanidze, Encyclopædia Britannica Online-ID biography/Maya-Chiburdanidze, besøkt 9. oktober 2017[Hentet fra Wikidata]
2. 1 2   Store sovjetiske encyklopedi (1969–1978), avsnitt, vers eller paragraf Чибурданидзе Майя Григорьевна, besøkt 28. september 2015[Hentet fra Wikidata]
3. ↑  «OlimpBase :: Women's Chess Olympiads' Overall Statistics». *www.olimpbase.org*. Besøkt 17. mars 2024.
4. ↑  Gaige, Jeremy (1987), *Chess Personalia, A Biobibliography*, McFarland & Company, ss. 70, ISBN 0-7864-2353-6
5. ↑  «Rank and File Chess Magazine». *www.chessdryad.com*. Besøkt 17. mars 2024.
6. ↑  «New Delhi 1984 - 365Chess.com Tournaments». *www.365chess.com*. Besøkt 17. mars 2024.
7. ↑  «Banja Luka 1985 - 365Chess.com Tournaments». *www.365chess.com*. Besøkt 17. mars 2024.
8. ↑  «Bilbao 1987 - 365Chess.com Tournaments». *www.365chess.com*. Besøkt 17. mars 2024.
9. ↑  «Subotica m 1986 - 365Chess.com Tournaments». *www.365chess.com*. Besøkt 17. mars 2024.
10. ↑  «Belgrade 1992 - 365Chess.com Tournaments». Besøkt 16. februar 2024.
11. ↑  «Women-Veterans 1993 - 365Chess.com Tournaments». Besøkt 16. februar 2024.
12. ↑  «Lippstadt 1995 - 365Chess.com Tournaments». Besøkt 16. februar 2024.
13. ↑  «Lippstadt 1996 - 365Chess.com Tournaments». *www.365chess.com*. Besøkt 17. mars 2024.
14. ↑  «Lippstadt 1997 - 365Chess.com Tournaments». *www.365chess.com*. Besøkt 17. mars 2024.
15. ↑  «Chess-Results Server Chess-results.com - 38th Chess Olympiad 2008 Women». *chess-results.com*. Besøkt 17. mars 2024.
16. ↑  «Chiburdanidze, Maia GEO Individual Calculations Chess Ratings FIDE».
17. ↑  «Maya Chiburdanidze». *World Chess Hall of Fame* **(engelsk)**. 23. mars 2017. Besøkt 17. mars 2024.
18. ↑  Skhirtladze, Tatia; Khazaradze, Anna; Lazarevic, Milunka. «Glory to the Queen». Berg Hammer Film, Amour Fou Vienna, Playground Produkcija. Besøkt 17. mars 2024.

Eksterne lenker
---------------

* (de) Maja Tsjiburdanidze – Munzinger Sportsarchiv Rediger på Wikidata

* (en) Maja Tsjiburdanidze – FIDE Rediger på Wikidata

* (en) Maja Tsjiburdanidze – chessgames.com Rediger på Wikidata

* (en) Maja Tsjiburdanidze – 365Chess.com Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** VIAF **·** GND **·** LCCN **·** ISNI **·** Munzinger (sport)
 |